“ชวน” หารือโครงสร้าง “คกก.สมานฉันท์” นัดแรกวันนี้ จับตาท่าทีฝ่ายค้าน หลังปัดร่วมสังฆกรรม
“ชวน” เตรียมหารือโครงสร้าง “คกก.สมานฉันท์” นัดแรกวันนี้ พร้อมจับตาท่าทีฝ่ายค้าน หลังปัดร่วมสังฆกรรม
“ชวน” เตรียมหารือโครงสร้าง “คกก.สมานฉันท์” นัดแรกวันนี้ พร้อมจับตาท่าทีฝ่ายค้าน หลังปัดร่วมสังฆกรรม
2 พ.ย. 2563

นายชวน หลีกภัย ประธานรัฐสภา เปิดเผยว่า ขณะนี้ยังไม่ได้รับรายละเอียดของโครงสร้างคณะกรรมการปรองดองสมานฉันท์จากสถาบันพระปกเกล้า ซึ่งต้องขอศึกษาและหารือกันก่อนที่จะเปิดเผยต่อสาธารณชน
รายงานจากรัฐสภา เปิดเผยว่า นายวุฒิสาร ตันไชย เลขาธิการสถาบันพระปกเกล้า เตรียมแถลงข่าวต่อสื่อมวลชนเวลา 11.00 น. เกี่ยวกับรายละเอียดโครงสร้างของคณะกรรมการปรองดองสมานฉันท์ที่ได้รับมอบหมายจากรัฐสภาให้ไปดำเนินการ ใน 3 รูปแบบ คือ รูปแบบแรกไม่มี ส.ส.และ ส.ว.ร่วมในคณะกรรมการสมานฉันท์,  รูปแบบที่สองมี ส.ส., ส.ว.และสัดส่วนคนนอก อย่างละครึ่งในคณะกรรมการสมานฉันท์ และรูปแบบที่สามไม่มีบุคคลภายนอกร่วมในคณะกรรมการสมานฉันท์
ขณะที่ต้องจับตาท่าทีฝ่ายค้าน หลังพรรคเพื่อไทย และพรรคก้าวไกล ปฏิเสธไม่เข้าร่วมคณะกรรมการสมานฉันท์ ตามที่นายจุรินทร์ ลักษณวิศิษฏ์ หัวหน้าพรรคประชาธิปัตย์ ได้เสนอแนวทางไว้ในการประชุมรัฐสภาสมัยวิสามัญที่ผ่านมา